b'\n_START_ARTICLE_\nJos\xc3\xa9 Rodr\xc3\xadguez Mart\xc3\xadnez\n_START_SECTION_\nSeurajoukkueura\n_START_PARAGRAPH_\nRodr\xc3\xadguezin kasvattajaseura on Real Madrid. H\xc3\xa4n on pelannut seuran kakkosjoukkueessa Real Madrid Castillassa 60 ottelua onnistuen maalinteossa nelj\xc3\xa4sti. Seuran edustusjoukkueen paidassa Primera Divisi\xc3\xb3nissa h\xc3\xa4n pelasi toistaiseksi ainoan ottelunsa joulukuussa 2012 Atl\xc3\xa9tico Madridia vastaan. Muutaman p\xc3\xa4iv\xc3\xa4n p\xc3\xa4\xc3\xa4st\xc3\xa4 t\xc3\xa4st\xc3\xa4 h\xc3\xa4n debytoi Mestareiden liigassa AFC Ajaxia vastaan Real Madridin historian nuorimpana pelaajana._NEWLINE_Kaudeksi 2014-2015 Rodr\xc3\xadguez siirtyi lainalle Primera Divisi\xc3\xb3niin nousseeseen Deportivo La Coru\xc3\xb1aan. H\xc3\xa4n teki avausmaalinsa liigassa elokuussa 2014 Rayo Vallecanon verkkoon. Rodr\xc3\xadguez pelasi kauden aikana 25 ottelua tehden kaksi maalia.\n_START_SECTION_\nMaajoukkueura\n_START_PARAGRAPH_\nRodr\xc3\xadguez on edustanut monia Espanjan nuorten maajoukkueita. Vuodesta 2015 l\xc3\xa4htien h\xc3\xa4n on kuulunut Espanjan alle 21-vuotiaiden jalkapallomaajoukkueeseen.'